proxectonos/corpus_dominio_legal_administrativo_tmp huggingface dataset:
15/07/2015 | Administración LocalMunicipal
Ferrol
Facenda e Patrimonio
Padrón de mercados de xuño 2015

EDICTO O día 30/06/2015 aprobouse, por decreto da Alcaldía, o padrón municipal correspondente á taxa por explotación dos postos nos mercados municipais da Magdalena, Recimil e Caranza correspondente ó mes de xuño do exercicio 2015. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o texto refundido da Lei reguladora das Facendas Locais. Ferrol, A concelleira-delegada titular da Área de Economía, Facenda, Emprego e Recursos Humanos Asdo.: Eugenia Freire Fajardo Taboleiro de edictos - Rexistro Xeral
15/07/2015 | Administración LocalMunicipal
Bergondo
Secretaría
Información pública. Indemnizacións e asistencias

De conformidade co disposto no artigo 75 da Lei 7/1985, de 2 de abril, reguladora das bases do réxime local, fanse públicas as indemnizacións e asistencias dos membros desta Corporación, aprobadas polo Pleno do Concello en sesión extraordinaria celebrada o 7 de xullo de 2015: “PRIMEIRO. Todos os membros da Corporación, agás os que desempeñen o seu cargo con dedicación exclusiva ou parcial, percibirán asistencias pola concurrencia efectiva ás sesións dos órganos colexiados dos que formen parte, nas seguintes contías: ASISTENCIA A SESIÓNS DO PLENO MUNICIPAL 125 € ASISTENCIA A SESIÓNS DAS COMISIÓN INFORMATIVAS 125 € ASISTENCIA A SESIÓNS DAS XUNTAS DE GOBERNO 125 € SEGUNDO. Autorizar e dispoñer o gasto, con efectos dende a súa aprobación, con cargo á aplicación presupostaria 912.23300 do vixente Presuposto Municipal. TERCEIRO. Publicar íntegramente no Boletín Oficial da Provincia, no Taboleiro de anuncios da Corporación e no portal de transparencia os acordos plenarios referentes a indemnizacións e asistencias dos membros da Corporación Local, para os efectos do previsto no art.75.5 da Lei 7/85, Reguladora das Bases do Réxime Local.” Bergondo, 8 de xullo de 2015 A alcaldesa Alejandra Pérez Máquez
15/07/2015 | Administración LocalMunicipal
Bergondo
Secretaría
Información pública. Dedicacións parciais

O Concello Pleno en sesión extraordinaria celebrada o 7 de xullo de 2015, adoptou o seguinte acordo, que se fai público en cumprimento do establecido no artigo 75.5 da lei 7/1985, de 2 de abril: PRIMEIRO.- Recoñecemento do desempeño con dedicación parcial dos tres cargos de concelleiro/a delegado/a das áreas de Benestar Social, Desenvolvemento Económico e Cultura, Ensino e Deporte, cunha dedicación mínima de 15 horas semanais, no horario que fixe cada área, ao que se lle dará publicidade, para una máis completa atención ao público. SEGUNDO.- Fixar como retribución bruta anual para os/as concelleiros/as delegados/as, a cantidade de doce mil douscentos cincuenta euros -12.250 €- cantidade que será aboada mensualmente coas nóminas municipais, pagadera en catorce mensualidades (doce ordinarias e dúas extraordinarias), e que experimentará as variacións legais previstas para as retribucións dos funcionarios nas sucesivas leis anuais de presupostos, con efectos dende a súa aprobación. TERCEIRO.- Solicitar á Tesoureiría Xeral da Seguridade Social a Alta dos/das sres./sras. Concelleiros/as, con efectos desde a aprobación, e asumindo o Concello as obrigas que as normas do Réxime Xeral da seguridade social impoñen ás Empresas en relación cos traballadores ao seu servicio, asumindo a corporación o pago da cota empresarial correspondente. CUARTO.- Autorizar e dispoñer o gasto, con cargo as aplicacións presupostarias correspondentes ás que se imputarán os gastos que correspondan ao período comprendido dende a aprobación desta proposta ata o trinta e un de decembro do presente ano, aos que se refiren os puntos segundo e terceiro do presente acordo; de ser o caso tramitar as correspondentes modificacións orzamentarias. QUINTO.- Publicar íntegramente no Boletín Oficial da Provincia, no Taboleiro de anuncios da Corporación e no portal de transparencia o presente acordo plenario, para os efectos do previsto no art.75.5 da Lei 7/1985, Reguladora das Bases do Réxime Local. Bergondo, 8 de xullo de 2015 A alcaldesa-presidenta Alejandra Pérez Máquez
15/07/2015 | Administración LocalMunicipal
Mugardos
Padróns do servizo de axuda no fogar de prestación básica e dependencia xuño 2015

Anuncio de cobranza do padrón do mes de xuño do SAF a través do programa básico e da Lei da dependencia Anuncio de cobranza A resolución da Alcaldía 0528/2015 do 07/07/2015 aprobou os padróns fiscais correspondentes ao mes de xuño do exercizo 2015 do Servizo de Axuda no Fogar, a través da prestación básica e da Lei da dependencia. Exposición Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Recursos Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da Lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdicción competente. Período de cobro Dous meses, do día 15/07/2015 ata o 15/09/2015. Carga de recibos domiciliados Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento do disposto no artigo 102 da Lei 58/2003, de 17 de decembro, xeral tributaria. Mugardos, 7 de xullo de 2015. O alcalde Juan Domingo de Deus Fonticoba
15/07/2015 | Administración LocalMunicipal
Pontedeume
Anuncio de nomeamento de tenentes de alcalde (Decreto 283)

ANUNCIO Dando cumprimento ao establecido na Lei 7/1985, do 2 de abril, e no Real Decreto 2568/1986, do 28 de novembro, publícase o ditado literal do Decreto da Alcaldía do Concello de Pontedeume de nomeamentos de tenentes de alcalde: “Decreto: 283 Data decreto: 23/06/2015 Texto data decreto: vinte e tres de xuño de dous mil quince Descrición decreto: NOMEAMENTO DE TENENTES DE ALCALDE DON BERNARDO FERNÁNDEZ PIÑEIRO, ALCALDE-PRESIDENTE DO CONCELLO DE PONTEDEUME (A CORUÑA), Nomeados os membros da Xunta de Goberno Local, por Decreto desta Alcaldía de data 23 de xuño de 2015, corresponde ao alcalde desinar libremente aos tenentes de alcalde de entre os membros da citada Xunta de Goberno Local, e visto que son un órgano necesario do Concello, segundo dispoñen os artigos 20.1. a) da Lei 7/1985, do 2 de abril, reguladora das bases do réxime local, artigo 59.2. a) da Lei 5/1997, do 22 de xullo, de administración local de Galicia, e artigo 35.2 do Real decreto 2568/1986, do 28 de novembro, polo que se aporba o Regulamento de organización, funcionamento e réxime xurídico das entidades locais; Vistos os artigos 20.1 e 23.3 da Lei 7/1985, de 2 de abril, reguladora das bases do réxime local, e artigos 46 e 47 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, pola presente RESOLVO: PRIMEIRO.–Nomear tenentes de alcalde aos seguintes concelleiros membros da Xunta de Goberno Local: 1.º tenente de alcalde: D. Pedro Amado Sanmartín 2.º tenente de alcalde: D. José Simoes Couceiro 3.º tenente de alcalde: Dna. Washington Oswaldo Ramzan Diaz Heredero Navascuez 4.º tenente de alcalde: Dna. Alfredo Maria Palomeque El Bekkali SEGUNDO.–Corresponde aos nomeados, polo mesmo orde, substituírme na totalidade das miñas funcións, nos casos de ausencia, enfermidade ou impedimento que me imposibilite para o exercicio das miñas atribucións, así como nos supostos de vacante ata que tome posesión o novo alcalde. TERCEIRO.–Da presente resolución, darase coñecemento ao Pleno na primeira sesión que celebre, notificándose ademáis persoalmente aos interesados e publicarase no Boletín Oficial da Provincia, sen prexuízo da súa efectividade a partir do día seguinte ao da data, conforme se indica no artigo 46 do Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais. Mándao e asínao o Sr. alcalde, D. Bernardo Fernández Piñeiro, do que eu, como secretaria municipal, dou fe, en Pontedeume a 23 de xuño de 2015.” Pontedeume, a 2 de xullo de 2015. O alcalde D. Bernardo Fernández Piñeiro
15/07/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.48568. Margarita Taboada Martínez. Concello de Padrón

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Margarita Taboada Martínez, con DNI XXXXXXXXX e enderezo Lamas-Extramundi, solicita de Augas de Galicia a autorización de obras no lugar de Extramundi-Lamas, parroquia de Padrón (Santiago), concello de Padrón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48568. As obras consistirán na construcción dun alpendre para usos agrícolas na parcela con referencia catastral 15066A504005980000BY, na zona de policía do río Sar, no lugar de Lamas, parroquia de Extramundi, no T. M. de Padrón (A Coruña). O alpendre constará de cimentación perimetral corrida de formigón armado, dúas pías de formigón 40x40 cm nos laterais este e oeste, paredes a base de bloques de formigón (recebadas e pintadas exteriormente) e cuberta a una auga a base de correas de formigón prefabricadas e placas de fibrocemento. A planta será rectangular 9,00x8,00 m e as alturas mínima e máxima da cuberta serán 2 e 3 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Padrón ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 29 de xuño de 2015 O xefe do Servizo Territorial Ángel Gómez Rey
15/07/2015 | Administración LocalMunicipal
Bergondo
Secretaría
Información pública. Nomeamento de persoal eventual

Por resolución desta alcaldía-persidencia núm.709/2015, do 8 de xullo, adoptouse o seguinte acordo, que se fai público en cumprimento do establecido no artigo 104 da Lei 7/1985, de 2 de abril: “PRIMEIRO. Nomear a D.ª Hector Horacio Daniel Christian Guarro Guartan, con efectos do 9 de xullo de 2015, para ocupar o posto de traballo de “Auxiliar de Gabinete de Alcaldía” reservado a persoal eventual, en réxime de dedicación exclusiva e coa xornada laboral equivalente á do persoal funcionario de carreira. As retribucións anuais son as determinadas polo Pleno municipal na sesión do día 7 de xullo de 2015, do seguinte xeito: 17.749,21 € repartidos en 14 pagas, e estarán suxeitas ás variacións que se produzan cada ano, de acordo coa lexislación vixente que regule as variacións das retribucións dos funcionarios municipais, correspondentes ao grupo de asimilación no que o Ministerio de Administracións Públicas clasifique as súas funcións. SEGUNDO. O persoal eventual, en virtude de nomeamento, e con carácter non permanente, sólo realizará funcións expresamente cualificadas de confianza ou asesoramento especial; sendo retribuído con cargo aos créditos presupostarios consignados para ese fin. O seu nomeamento e cese serán libres, e o cese terá lugar, en todo caso, cando se produza o da autoridade á que preste a función de confianza ou asesoramento. Ao persoal eventual seralle aplicable, no que sexa adecuado á natureza da súa condición, o réxime xeral dos funcionarios de carreira. TERCEIRO. Publicar no Boletín Oficial da Provincia este nomeamento, o réxime das súas retribucións e a súa dedicación. CUARTO. Dar conta á intervención e tesourería municipais, aos efectos correspondentes.” Bergondo, 8 de xullo de 2015 A alcaldesa-presidenta Alejandra Pérez Máquez
15/07/2015 | Administración LocalMunicipal
Neda
Publicación de anuncio de modificación BASE 56 B. E. P. de aprobación inicial

Exposición pública de anuncio de aprobación inicial da modificación da base 56 das B. E. P.2015 O Concello Pleno de Neda, en sesión levada a cabo o día 2 de xullo do 2015, aprobou inicialmente o expediente de modificación da base 56.ª das B. E. P.2015. O expediente permanecerá exposto ó público, previo anuncio no Boletín Oficial da Provincia e no taboleiro de edictos da Corporación, así como nas oficinas municipais, durante o prazo de quince días hábiles, contados a partir do seguinte ó da súa publicación no citado Boletín Oficial, para os efectos de exame e presentación de reclamacións ante o Pleno, segundo o disposto no 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ó remate do periodo de exposición pública non se presentaran reclamacións, o expediente considerarase definitivamente aprobado, conforme ó establecido na citada lexislación, procedendo á publicación das modificacións na súa integridade para a súa entrada en vigor. Neda, 8 de xuño de 2015. O ALCALDE Asdo.: Ángel Alvariño Saavedra
15/07/2015 | Administración LocalMunicipal
Culleredo
Secretaría Xeral
Delegación para celebración matrimonio civil

Por resolución ditada en data o 2 de xullo de 2015, o sr. alcalde acordou a seguinte delegación do exercicio da competencia para a celebración de matrimonio civil: Na concelleira desta Corporación, Dona Millaray Garcia Romeral Tomas, para a celebración do matrimonio civil entre Don F. LILIANA EUSA BRISEÑO e Dona JANETH ELIZABETH COBARRUBIAS FRECHEL o vindeiro sábado, día 4 de xullo de 2015, ás 19.30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 03 de xullo de 2015. O alcalde, Asdo.: Julio Sacristán de Diego
02/07/2015 | Administración LocalMunicipal
Noia
Padrón fiscal

Confeccionado e aprobado definitivamente por resolución do Alcalde número 1229/2015 de data 20/05/2015 o padrón de suxeitos pasivos do Imposto sobre bens inmobles de natureza rústica para o exercicio 2015, así como confeccionados e aprobados definitivamente mediante resolucións do Alcalde número 1228/2015, 1230/2015, 1321/2015, 1232/2015, 1233/2015 e 1234/2015 de data 29/04/2015 o padrón de suxeitos pasivos do Imposto sobre vehículos de tracción mecánica para o exercicio 2015 e os padróns de suxeitos pasivos por ocupación de terreos de dominio público para o exercicio 2014 en concepto de Taxas reserva de espazo para vaos permanentes e reserva de espazo para carga e descarga, Taxa por instalación de quioscos na vía pública, Taxa por ocupación do chan, subchán e vóo da vía pública, Taxa por ocupación de terreos de dominio público con materiais e Taxa por ocupación da vía pública con carteis publicitarios. Procédese á notificación colectiva ao amparo do artigo 102,3 da Lei 58/2003, de 17 de decembro, Xeral Tributaria. Contra a presente notificación poderá interpoñer o recurso de reposición recollido no art.14 do Real Decreto Lexislativo 2/2004, de 5 de marzo, ante o órgano que dictou o acto. Transcorrido o prazo máximo dun mes sen que recaera resolución expresa o recurso considerarase desestimado, quedando aberta a vía para a interposición do recurso contencioso-administrativo ante o Xulgado Contencioso Administrativo. Noia, 10 de xuño de 2015 O alcalde Rafael García Guerrero
02/07/2015 | Administración LocalMunicipal
Fene
Servizos Económicos e Tributarios
Exposición pública padróns fiscais 2015

Aprobados provisionalmente por Resolución da Alcaldía núm.747/2015, de data 23 de xuño de 2015, os Padróns fiscais da Taxa pola prestación do servizo de recollida de resíduos sólidos urbanos, tratamento e eliminación dos mesmos, Taxa pola prestación de servizos no Cemiterio Municipal e Taxa pola ocupación de vía pública con pasaxes permanentes, correspondentes ao exercicio de 2015, quedan exposto ao público neste Concello durante o prazo dun mes, a contar dende a publicación do presente anuncio no BOP aos efectos de que poidan presentarse os recursos pertinentes ós que se refiren os artigos 108 da Lei 7/1985, reguladora das bases do réxime local, e art.14.2 do Real decreto lexislativo 2/2004, de 5 de marzo, polo que se aproba o Texto refundido da lei reguladora das facendas locais, servindo a presente publicación de notificación colectiva conforme determina o artigo 102.3 da Lei 58/2003, de 17 de decembro, xeral tributaria tributaria e 24 do Rd 939/2005, de 29 de xullo, polo que se aproba o Regulamento Xeral de Recadación. Se ó remate do periodo de exposición pública non se presentaran reclamacións, o padrón considerase definitivamente aprobado. Fene, 24 de xuño de 2015 O alcalde, Juventino Trigo Rey
02/07/2015 | Administración LocalMunicipal
Coirós
Creación Xunta de Delegados

Polo presente, en cumprimento do establecido na lexislación vixente, faise público que o Pleno da Corporación Municipal en sesión feita o día vinte e dous de xuño de dous mil quince, acordou a creación da Xunta de Delegados, composta de Presidente, que será o Alcalde, e todos aqueles concelleiros/as que sexan titulares dalgunha Delegación da Alcaldía, á que se lle aplicará o réxime previsto nos artigos 59 a 61 do vixente Regulamento Orgánico Municipal de Coirós.- Coirós, vinte e catro de xuño de dous mil quince. O ALCALDE Asdo: Francisco Quintela Requeijo
02/07/2015 | Administración LocalMunicipal
Negreira
Anuncio relativo á aprobación definitiva do orzamento para o exercicio 2015 do Concello de Negreira

Aprobado definitivamente polo Pleno o orzamento para o exercicio 2015 ao non terse presentado reclamacións contra a aprobación inicial, publícase a nivel de capítulos, Negreira, a 19 de junio de 2015 Jorge Jesús Tuñas Caamaño Alcalde -Presidente
02/07/2015 | Administración LocalMunicipal
Betanzos
Contratación espectáculos musicales S. Roque 2015

a) Organismo: Concello de Betanzos b) Dependencia que tramita o expediente: Negociado de Contratación -Descripción do obxecto: “espectáculos musicais S. Roque 2015” a) Tramitación: urxente b) Forma: Procedemento aberto con máis dun criterio de adxudicación 4.-Presuposto base de licitación.: 59.000 € (IVE incluido) Provisional: non se esixe Definitiva: 5% do prezo de adxudicación (sen IVE) a) Entidade: Concello de Betanzos, PERFIL DO CONTRATANTE (www.betanzos.net) b) Dirección: Praza de Galicia nº 1 c) Localidade e Código Postal: Betanzos, 15300 d) Teléfono: 981-776525 e) Data límite de obtención de documentos e información: hasta ás 12:00 do último día de presentación de proposicións a) Data límite de presentación: 15 días naturais contados a partir do día seguinte da publicación deste anuncio no BOLETIN OFICIAL DA PROVINCIA. b) Documentación a presentar: A que consta no prego de condicións administrativas e técnicas c) Lugar de presentación: Praza de Galicia nº1 ( Edificio Liceo), Betanzos, 15300 a) Entidade: Concello de Betanzos (Negociado de Contratación) b) Dirección: Praza da Galica nº 1, (edificio Liceo), 15300 Betanzos d) Data: terceiro día hábil seguinte ao de finalización do prazo de presentación de proposicións, pasando ao luns de rematar en sábado e) Hora: 13 horas Betanzos, 24 de xuño de 2015 O ALCALDE, Asdo: José Ramón García Vázquez
02/07/2015 | Administración LocalMunicipal
Curtis
Substitución funcións Alcaldía

Por esta Alcaldía ditouse, no día de hoxe, unha resolución co seguinte tenor literal: “Javier Francisco Caínzos Vázquez, alcalde do Concello de Curtis (A Coruña) en uso das competencias que me outorga a lexislación vixente, e de acordo co disposto nos artigos 23.3 de la Lei 7/1985, de 2 de abril, reguladora das bases do réxime local, e os artigos 44 e 47 do Regulamento de organización, funcionamento e réxime xurídico das Entidades Locais, aprobado por Real Decreto 2568/1986, de 28 de novembro, E xa que durante os próximos días é preciso que me ausente, PRIMEIRO.- Delegar todas as miñas funcións no primeiro tenente de alcalde, don Antonio Ángel Fraga Sánchez, dende o día 20 ata o día 28 de xuño de 2015, ambos incluídos. SEGUNDO.- Ordenar a publicación da presente resolución no Boletín Oficial da Provincia.” Teixeiro, Curtis, 19 de xuño de 2015 O alcalde Javier Francisco Caínzos Vázquez
02/07/2015 | Administración LocalMunicipal
Coirós
Creación Xunta de Goberno Local, composición e delegacións

Polo presente, en cumprimento do establecido no artigo 51.2, do ROF, faise público que o Pleno da Corporación Municipal en sesión feita o día vinte e dous de xuño de dous mil quince, acordou a creación da Xunta de Goberno Local, e delegar na mesma as competencias do artigo 22.2 da Lei de Bases de Réxime Local (7/1985, de 2 de abril) correspondentes ós apartados j), k), m), ñ) e q).- Así mesmo, en cumprimento do establecido no artigo 13.3, da Lei 30/1992, de 26 de novembro, faise público que o Alcalde Presidente deste concello, mediante Resolución da Alcaldía de data 18 de xuño de 2015, delegou a concesión das licencias de obras e de actividade na Xunta de Goberno Local, no caso de ser creada polo Pleno, feito producido o 22 de xuño de 2015. En cumprimento do establecido no artigo 21 da Lei de Bases de Réxime Local, e no 46 do ROF, e facendo uso das competencias recoñecidas en ditos artigos, mediante Resolución da Alcaldía de data 18 de xuño de 2015, nomeou aos seguintes Tenentes de Alcalde: D. Manuel Corral Rivas, Primeiro Tenente de Alcalde. Dª. Jessica Anabel Laura Jimena Villergas Setas, Segunda Tenente de Alcalde. D. Fernando Isidoro Artajo Torralvo, Terceiro Tenente de Alcalde Na mesma resolución designou aos mesmos membros da Xunta de Goberno Local, no caso de ser creada polo Pleno, feito producido o 22 de xuño de 2015. Coirós, vinte e catro de xuño de dous mil quince. O ALCALDE Asdo: Francisco Quintela Requeijo
02/07/2015 | Administración LocalMunicipal
A Capela
Emprazamento de procedemento ordinario 0000167/2015

ANUNCIO EMPRAZAMENTO DE PROCEDEMENTO ORDINARIO 0000167/2015 Faise público para os efectos previstos no artigo 49 da Lei 29/1998, de 13 de xullo, de xurisdición contencioso-administrativa, e artigo 59 da Lei 30/1992, de 26 de novembro, que ante o Xulgado Contencioso-Admtnistrativo N.º 1 de Ferrol, DNA. FELIX DANIEL SARA LUNA ZADLO STANKEVICIUS e DNA. MARIETA MENDARO MONEGRO, interpuxeron recurso contencioso-administrativo contra resolución do Concello da Capela de data 9 de marzo de 2015 ditada en expediente sobre EXPEDIENTE REPOSICIÓN DA LEGALIDADE. Polo exposto emprázase a todo o que fose interesado no procedemento para que poida comparecer e persoarse no prazo de nove (9) días diante do Xulgado do Contencioso-Administrativo Único de Ferrol, rúa Coruña, n.º 55 - 2.ª planta, 15402 FERROL A Capela, 24 de xuño de 2015. O alcalde Manuel Meizoso López
02/07/2015 | Administración LocalMunicipal
Culleredo
Secretaría Xeral
Nomeamento membros da Xunta de Goberno Local

En data 19 de xuño de 2015, o sr. Alcalde-presidente dictou a Resolución que na súa parte dispositiva literalmente di: Constituída a nova Corporación municipal o pasado día 13 de xuño de 2015 como consecuencia das eleccións locais celebradas o día 24 de maio de 2015. Considerando que segundo o disposto nos artigos 20.1 b) e 23 da Lei 7/1985, de 2 de abril, Reguladora das bases do réxime local, artigo 65 da Lei 5/1997, de 22 de xullo, de Administración local de Galicia e artigo 35.2 do Regulamento de organización, funcionamento e réxime xurídico das entidades locais, a Xunta de Goberno Local é un órgano necesario do Concello e se integra polo Alcalde-Presidente e un número de Concelleiros/as non superior ó tercio do número legal de membros da Corporación, sen que para este cómputo se teñan en conta os decimais. Considerando que corresponde ó Alcalde o nomeamento dos membros da Xunta de Goberno Local, pola presente Primeiro.- Nomear como membros da Xunta de Goberno Local ós/ás seguintes señores/as Concelleiros/as: - Don Brian Thomas Tancau Turrillas - Dona Lidia Victoria Richi Hermira - Don Peter Harry Isaac David Boda Bobi - Dona Florentina Gabriela Prysyazhnyuk Iñiguez - Don Jeffry Barinaga Rabasot - Dona Lamiae Saenz Torre Ajmal - Don Fabian Manuel Girard Rodriguez de Castro.- Notificar persoalmente ós designados a presente Resolución e ordear a súa publicación no Boletín Oficial da Provincia. Terceiro.- Dar conta da presente Resolución ó Pleno da Corporación na primeira sesión que celebre.“ O que se publica para xeral coñecemento. Culleredo, 23 de xuño de 2015 O alcalde, Asdo: Julio Sacristán de Diego.
02/07/2015 | Administración LocalMunicipal
Bergondo
Secretaría
Prazo extraordinario solicitude prazas vacantes Escola Infantil

ANUNCIO Por esta Alcaldía emitiuse a resolución núm.639/2015, do 22 de xuño, pola que se abre un prazo extraordinario para a solicitude das prazas vacantes na Escola Infantil Municipal de Bergondo de 10 días hábiles, que se contarán a partires do seguinte ó da publicación deste anuncio no BOP, tendo en conta que terán preferencia os menores nacidos que figuren na listaxe de reserva. As prazas vacantes son as seguintes: ● Na aula de 3 meses a 1 ano: 5 prazas de mañá ou escolar, 1 praza desde as 13.00 horas e 7 prazas de tarde. ● Na aula de 1-2 anos: 1 praza desde as 13.00 h e mínimo 8 prazas de tarde. ● Na aula de 2-3 anos: 1 praza desde as 12.30 horas, 5 prazas desde as 14.00 horas e mínimo prazas de tarde. A documentación que se deberá presentar xunto coa solicitude é a que figura no artigo 14 do Regulamento de funcionamento e organización que rexerá a prestación do servizo da Escola Infantil Municipal de Bergondo, publicado no BOP nº. 125, do 3 de xullo de 2012. Bergondo, 23 de xuño de 2015. A alcaldesa Alejandra Pérez Máquez
02/07/2015 | Administración LocalMunicipal
Ferrol
Deportes
Aprobación definitiva do expediente de modificación do anexo das subvencións nominativas, orzamento 2015. Área Deportes

DEPORTES Aprobación definitiva do expediente de modificación do anexo das subvencións nominativas orzamento 2015. Área Deportes. EDICTO O Excmo. Concello Pleno, na sesión do 28/05/2015, aprobou inicialmente o expediente de modificación do anexo de subvencións nominativas do orzamento, exercizo 2015 coa subsanación dun erro. Durante o período de exposición ao público non se formularon reclamacións, elevándose a definitivo o acordo provisional. Ao abeiro do artigo 169 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das Facendas Locais, faise público o seu resumo: Contra este acordo, que esgota a vía administrativa, poderase interpoñer directamente recurso contencioso-administrativo perante o Tribunal Superior de Xustiza de Galicia, no prazo de dous meses, que comezarán a contar o día seguinte á publicación do presente anuncio, tal como dispón o artigo 10 da Lei 29/98, do 13 de xullo, reguladora da xurisdicción contecioso-administrativa. Tamén se poderá interpoñer calquera outro recurso que se considere oportuno. A presente modificación entrará en vigor, unha vez publicada no Boletín Oficial da Provincia, segundo o disposto no artigo 20 do RD 500/90 e no artigo 169 do Real decreto lexislativo 2/2004, do 20 de abril. Ferrol, 23 de xuño de 2015. O alcalde Jorge Juan Suárez Fernández
02/07/2015 | Administración LocalMunicipal
A Capela
Nomeamento de concelleiros/as delegados/as

ANUNCIO Nomeamento de concelleiros/as delegados/as RESOLUCIÓN DE NOMEAMENTO DE CONCELLEIROS DELEGADOS FEITOS 1. O alcalde poderá nomear concelleiros delegados coa finalidade de conseguir unha maior eficacia na xestión dos servizos municipais.2. Da presente resolución darase conta ao pleno na primeira sesión que se realice, notificándose ademáis persoalmente aos designados e publicarase no Boletín Oficial da Provincia sen prexuízo da súa efectividade desde o día seguinte ao da presente resolución. CONSIDERACIÓNS LEGAIS E TÉCNICAS 1. Artigo 43 e seguintes do RD 2568/86 do Regulamento de organización, funcionamento e réxime xurídico das entidades locais do 28 de marzo de 1986.2. Artigos 61.3, 61.4 da Lei 5/97, do 22 de xullo, da Administración Local de Galicia.3 Con respecto á súa efectividade artigo 23 da Lei 7/85 de 2 de abril, reguladora das bases de réxime local e artigo 52.4 do Regulamento de organización, funcionamento e réxime xurídico das entidades locais, do 28 de novembro de 1986. De acordo con todo o indicado, RESOLVO: Nomear concelleiros delegados os seguintes: Primeiro. –Nomear a D. Antonio Rodríguez Meizoso concelleiro delegado de benestar social e participación cidadá, con competencias nos seguintes eidos: Asociacións Voluntariado Información e comunicación Participación cidadá Segundo. –Nomear a D.ª Montserrat Hermida Montero concelleira delegada de servizos sociais, con competencia nos seguintes eidos: Servizos sociais Terceira idade Muller Terceiro. –Nomear a D. Emilio Riobó Piñón concelleiro delegado de cultura e ensino, con competencias nos seguintes eidos: Colexio público Biblioteca Escola de música Actividades culturais Cuarto. –Nomear a D.ª Laura Piñeiro Montes concelleira delegada de deportes e xuventude, con competencias nos seguintes eidos: Escolas deportivas Actividades deportivas Festexos Xuventude Quinto. –Nomear a D. Jaime Barcia Rodríguez concelleiro delegado de servizos públicos, con competencias nos seguintes eidos: Obras Rede de auga Sumidoiros Xestión de residuos Iluminación pública Urbanismo Persoal Da presente resolución dar conta ao pleno na primeira sesión que se realice, notificándose ademáis persoalmente aos designados e publicalo no Boletín Oficial da Provincia, sen prexuízo da súa efectividade o día seguinte ao da presente resolución. A Capela, 17 de xuño de 2015. Perante min O alcalde Secretario Manuel Meizoso López José A. Joudia Rata Seldas
02/07/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.48026. Recheo de parcela. Concello de Arteixo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Ignacio Borja Druta Abrisqueta solicita de Augas de Galicia, por atoparse nas marxes do río s/d, a autorización de obras, no polígono 15, parcelas 32, 363, no lugar de Telleira, parroquia de Armentón (San Pedro), concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48026. As obras solicitadas consisten no recheo de parcelas parcelas para un mellor aproveitamento das mesmas. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 16 de xuño de 2015. O xefe do Servizo Territorial Néstor Rodríguez Arias
02/07/2015 | Administración LocalMunicipal
Narón
Secretaría
Publicidade de formalización de contratos

De acordo co disposto no artigo 154.2 do Real decreto lexislativo 3/2011, do 14 de novembro, polo que se aproba o texto refundido da Lei de contratos do sector público, cando a contía do contrato sexa igual ou superior a 100.000 euros ou, no caso de contratos de xestión de servizos públicos, cando o presuposto de gastos de primeiro establecemento sexa igual ou superior a dito importe ou o seu prazo de duración exceda cinco anos, deberá publicarse, ademais, no “Boletín Oficial do Estado” ou nos respectivos Diarios ou Boletíns Oficiais das Comunidades Autónomas ou das Provincias, un anuncio no que se dea conta de dita formalización, nun prazo non superior a corenta e oito días a contar dende a data da mesma. Narón, 23 de xuño de 2015. O alcalde José M. Blanco Suárez
02/07/2015 | Administración LocalMunicipal
Coirós
Nomeamento tesoureiros

Polo presente faise público que, exercendo as competencias establecidas no artigo 21 da Lei de Bases de Réxime Local (Lei 7/1985), así como no artigo 2,3, f) do Real decreto 1732/1994, de 29 de xullo, o Alcalde Presidente deste concello, con data quince de xuño de dous mil quince, mediante Resolución da Alcaldía, acordou o seguinte: Nomear Tesoureiro ao concelleiro don Manuel Corral Rivas. Nos supostos de ausencia, enfermidade ou calquera outra circunstancia de índole similar que impida ao Tesoureiro nomeado exercer as súas funcións, o que haberá de comunicarse á Alcaldía con antelación suficiente, será substituído nas súas funcións pola concelleira dona Yolanda Valiño Pena, que as exercerá co mesmo réxime xurídico que o seu titular. Coirós, vinte e catro de xuño de dous mil quince. O ALCALDE Asdo: Francisco Quintela Requeijo
02/07/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.48559. Peche de parcela. Concello de Ortigueira

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Irene Marta Enio Chita Pallerols solicita de Augas de Galicia, por atoparse nas marxes do río Baleo, a autorización de obras, no polígono 26, parcela 548, no lugar de Nogueirido n.º 50, parroquia de Couzadoiro (San Cristovo), concello de Ortigueira (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48559. As obras solicitadas consisten no peche de parcela mediante postes de madeira tratada e maia metálica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ortigueira ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 16 de xuño de 2015. O xefe do Servizo Territorial Néstor Rodríguez Arias
02/07/2015 | Administración LocalMunicipal
Oroso
Anuncio de licitación do contrato de servizos complementarios de educación nos colexios de educación infantil e primaria de Oroso

1) Entidade adxudicadora: Datos xerais e datos para a obtención de información: a) Organismo. Concello de Oroso b) Dependencia que tramita o expediente. Secretaría c) Obtención de documentación e información: i) Dependencia. Secretaría ii) Domicilio. Praza de Isaac Díaz Pardo,1 iii) Localidade e código postal. Oroso,15888 iv) Teléfono.981691478 v) Telefax.981691786 vi) Correo electrónico: correo@oroso. dicoruna. é vii) Dirección de Internet do perfil do contratante.www.concellooroso.com viii) Data límite de obtención de documentación e información. Ata 2 días naturais antes da finalización do prazo para presentación de proposicións d) Número de expediente.2015/042 a) Tipo. Servizos b) Descrición. Servizos complementarios de educación nos colexios públicos de educación primaria c) Lugar de execución/entrega: Concello de Oroso d) Prazo de execución e prórroga: Ver artigo 6 do prego de cláusulas administrativas particulares. a) Tramitación. Ordinaria b) Procedemento. Aberto con pluralidade de criterios de adxudicación. c) Criterios de adxudicación. Ver artigo 12 do prego. LOTE 1: Servizo “Bos días cole”: O prezo de licitación ascende a 40.964,96 euros máis IVE que se desglosa nos seguintes prezos unitarios: LOTE 2 – Servizo de comedor escolar: O prezo de licitación ascende a 72.134,16 euros máis IVE que se desglosa nos seguintes prezos unitarios: 5) Garantías esixidas. Definitiva (5%) do importe de adxudicación 6) Valor estimado: 282.747,78 7) Requisitos específicos do contratista. Véxase cláusula 3 e 4 do prego, a) Data límite de presentación: 15 días naturais contados desde o día seguinte ao da publicación do último anuncio no BOP, perfil do contratante ou no DOGA. b) Modalidade de presentación: Presencial ou por correo c) Lugar de presentación i) Dependencia. Rexistro xeral do Concello. ii) Domicilio. Praza de Isaac Díaz Pardo, 1 iii) Localidade e código postal: Oroso, 15888 d) Prazo durante o cal o licitador estará obrigado a manter a súa oferta.3 meses a) Dirección. Praza de Isaac Díaz Pardo, 1 b) Localidade e código postal. Oroso, 15888 10) Gastos de publicidade. Os gastos que xeren os anuncios cun máximo de 1000 euros. Oroso, 25 de xuño de 2015 O alcalde Manuel Mirás Franqueira
02/07/2015 | Administración LocalMunicipal
Camariñas
Anuncio de avocación de competencias

Mediante Decretos da Alcaldía, de data 23 de xuño de 2015, avocouse a competencia delegada na Xunta de Goberno Local en materia de contratación en relación aos expedientes seguintes: - “servizos para a realización dun obradoiro cultural-multideportivo e multiaventura e actividades de piragüimo”. - “servizos de socorrismo e vixilancia nas praias do termo municipal do Concello de Camariñas durante o período estival”. O que se fai público de conformidade co art.114 do RD 2568/1986, do 28 de novembro. Camariñas, 23 de xuño de 2015 O Alcalde, Asdo.: Manuel Valeriano Alonso de León
02/07/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.48682. SAT Fincas Mariño N.º 1108. Concello de Trazo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO SAT FINCAS MARIÑO N.º 1108, con CIF V15797459 e enderezo no lugar de Viaño Grande, n.º 17 - Campo, solicita de Augas de Galicia a autorización de obras no lugar de Viaño Grande, parroquia de Campo (San Xoán), concello de Trazo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48682. As obras solicitadas consisten na construción duns silos de forraxe e unha soleira de formigón nun lateral da parcela n.º 311 do polígono 502 do catastro de Trazo, no lugar de Viaño Grande, parroquia de Campo (San Xoan). Realizaranse catro silos de formigón armado con dimensións de 81x45 m 2 e un soleira de formigón á entrada dos mesmos. Estas obras faranse no lateral noreste da parcela dentro da zona de policía do río Porta Pedre. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Trazo ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 15 de xuño de 2015. O xefe do Servizo Territorial Ángel Gómez Rey
02/07/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.48834. LMTS, CT, RBT. Concello de Ferrol

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Unión Fenosa Distribución, S. A. solicita de Augas de Galicia, por atoparse nas marxes do río Roxadoiro, a autorización de obras, no lugar de Mougá, parroquia de Esmelle (San Xoán), concello de Ferrol (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.48834. As obras solicitadas consisten na execución da separata do proxecto de “LMTS, CT, RBT Mouga”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ferrol ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 16 de xuño de 2015. O xefe do Servizo Territorial Néstor Rodríguez Arias
02/07/2015 | Administración LocalMunicipal
Fene
Secretaría
Formalización dun contrato administrativo de obra

ANUNCIO DE FORMALIZACIÓN DO CONTRATO ADMINISTRATIVO DE OBRA “RENOVACIÓN DE SERVIZOS E PAVIMENTOS NA AVENIDA DAS PÍAS (ESTRADA FE-14) FASE 2 (MARXE ESQUERDA)” 1.–Entidade adxudicadora. a) Organismo: Concello de Fene. b) Dependencia que tramita o expediente: Secretaría. c) Dirección de internet do perfil do contratante: www.fenecidadan.net 2.–Obxecto do contrato. a) Tipo: administrativo de obras. b) Descrición: “RENOVACIÓN DE SERVIZOS E PAVIMENTOS NA AVENIDA DAS PÍAS (ESTRADA FE-14) FASE 2 (MARXE ESQUERDA)”. c) CPV: 45233223-8.3.–Tramitación e procedemento. a) Tramitación: ordinaria. b) Procedemento: negociado sen publicidade. c) Criterios de adxudicación: multiplicidade de criterios.4.–Valor estimado do contrato: 158.042,64 €. 5.–Orzamento base de licitación: 87.870,20 € (158.042,64 € máis 33.188,95 € en concepto de IVE). 6.–Formalización do contrato: a) Data de adxudicación: 08/06/2015. b) Data de formalización do contrato: 19/06/2015. c) Contratista: CONSTRUCCIONES GONZÁLEZ Y GONZÁLEZ, S. L. d) Nacionalidade: española. e) Importe de adxudicación: 190.275,44 € (157.252,43 € máis 33.023,01 € en concepto de IVE). f) Ventaxas da oferta adxudicataria: referencias técnicas e oferta económica. Fene, 22 de xuño de 2015. O alcalde Juventino José Trigo Rey
02/07/2015 | Administración LocalMunicipal
Culleredo
Secretaría Xeral
Nomeamento tenentes alcalde

NOMEAMENTO TENENTES DE ALCALDE En data 19 de xuño de 2015, o sr. Alcalde-presidente dictou a Resolución que na súa parte dispositiva literalmente di: Primeiro.- Nomear Tenentes de Alcalde, e pola orde que de seguido se indica, ós/ás seguintes señores/as Concelleiros/as membros da Xunta de Goberno Local: Primeiro Tenente de Alcalde: Don José Ramón Rioboo Castro Segunda Tenente de Alcalde: Dona Guadalupe Pombo Carril Terceiro Tenente de Alcalde: Don Diego Antonio Taibo Monelos Cuarta Tenente de Alcalde: Dona María del Carmen Varela Corbelle Quinto Tenente de Alcalde: Juan Carlos Iglesias Lovelle Sexta Tenente de Alcalde: Marta María Iglesias Becerra Sétimo Tenente de Alcalde: Miguel Suárez García Segundo.- Corresponde ós nomeados substituirme, pola orde sinalada, nos casos de ausencia, enfermidade ou impedimento que me imposibilite para o exercicio das miñas funcións, así como desempeña-las funcións de Alcalde nos supostos de vacante da Alcaldía ata que tome posesión o novo Alcalde. Terceiro.- Da presente resolución darase conta ó Pleno da Corporación na primeira sesión que se celebre, notificándose, ademáis, persoalmente ós/ás designados/as e publicarase no Boletín Oficial da Provincia, sen prexuízo da súa efectividade desde o día seguinte ó da data, conforme establece o artigo 46.2 do Real decreto 2568/1986, de 28 de novembro.“ O que se publica para xeral coñecemento. Culleredo, 23 de xuño de 2015 O alcalde, Asdo: Julio Sacristán de Diego.
02/07/2015 | Administración LocalMunicipal
Pontedeume
Aprobación definitiva de expediente de modificación de crédito n.º 09/2015: subexpediente n.º 02/2015 de crédito extraordinario

Ref.: I2 APROBACIÓN DEFINITIVA EXPEDIENTE MODIFICACIÓN DE CRÉDITO N.º 09/2015: SUBEXPEDIENTE N.º 02/2015 DE CRÉDITO EXTRAORDINARIO De conformidade cos artigos 169 e 177.2 do Real decreto lexislativo 2/2004, do 5 de marzo, polo que se aproba o texto refundido da lei reguladora das facendas locais, considérase definitivamente aprobado o expediente de modificación de crédito n.º 09/2015: subexpediente n.º 02/2015 de crédito extraordinario financiado con baixas por anulación, por un importe total de 44.849,88 euros, no orzamento do ano 2009, prorrogado para o ano 2015, aprobado inicialmente polo Pleno, na sesión extraordinaria e urxente do 20/05/2015, publicado o anuncio de exposición pública no Boletín Oficial da Provincia n.º 96 (25/05/2015), e transcorrido o prazo de quince días hábiles sen presentar reclamacións ao dito expediente. En aplicación do artigo 169.3 do Real decreto lexislativo 2/2004 (TRLRFL), o resumo dos créditos do estado de gastos do orzamento, por capítulos, en relación ás modificacións introducidas por este expediente é o seguinte: O que se fai público para os efectos previstos na citada lexislación. Segundo o que se dispón no artigo 171.1 do devandito Real decreto lexislativo 2/2004, poderase interpoñer directamente contra o referenciado acordo recurso contencioso-administrativo ante a sala correspondente do Tribunal Superior de Xustiza de Galicia, no prazo de dous meses, a contar dende a data seguinte á publicación deste anuncio. Pontedeume, 17 de xuño de 2015. O alcalde Bernardo Fernández Piñeiro
02/07/2015 | Administración LocalMunicipal
A Capela
Nomeamento de tenentes de alcalde

ANUNCIO Nomeamento de tenentes de alcalde RESOLUCIÓN NOMEAMENTO DE TENENTES DE ALCALDE FEITOS 1. Os tenentes de alcalde, en canto tales, corresponderalles substituir na totalidade das súas funcións pola orde do seu nomeamento a esta Alcaldía, nos casos de ausencia, enfermidade, ou impediemento que lle imposibilite a este para o exercicio das súas atribucións, así como desempeñar as funcións de alcalde no suposto de vacante na Alcaldía ata que tome posesión o novo alcalde.2. Da presente resolución darase conta ao pleno na primeira sesión que se realice, notificándose ademáis persoalmente aos designados e publicarase no Boletín Oficial da Provincia sen prexuízo da súa efectividade desde o día seguinte ao da presente resolución. CONSIDERACIÓNS LEGAIS E TÉCNICAS 1. Artigos 20 e 21 da Lei 7/85, de 2 de abril, reguladora das Bases de Réxime Local, artigo 46.1 do Regulamento de organización, funcionamento e réxime xurídico das Entidades Locais do 28 de novembro de 1986.2. Artigos 61.2, 62 e 63 da Lei 5/97, do 22 de xullo, da Administración Local de Galicia. De acordo con todo o indicado, RESOLVO: Nomear tenentes de alcalde aos concelleiros/as seguintes: Primeiro. –Nomear primeiro tenente de alcalde: D. Antonio Rodríguez Meizoso. Segundo. –Nomear segunda tenente de alcalde: D.ª Fatima Zohra Schlegel Montornes Montero. Terceiro. –Nomear terceiro tenente de alcalde: D. Emilio Riobó Piñón. Cuarto. –Da presente resolución dar conta ao Pleno na primeira sesión que se leve a cabo, notificándose ademáis persoalmente aos designados e publicalo no Boletín Oficial da Provincia sen prexuízo da súa efectividade desde o día seguinte ao da presente resolución. A Capela, 17 de xuño de 2015. Perante min O alcalde Secretario Manuel Meizoso López José A. Meizoso Paz